Përpjekjet e Moskës për përhapjen e propagandës ruse
Më 1 korrik radioja shtetërore Sputnik filloi transmetimet nga një zyrë në Uashington.
Peter Eltsov, profesor i çështjeve të sigurisë ndërkombëtare në Universitetin e Mbrojtjes Kombëtare në Karolinën e Veriut, u intervistua nga radioja Sputnik në Beograd gjatë vizitës muajin e kaluar në Serbi. Ai thotë se nuk ka dyshim që pikëpamjet e saj janë të ndikuara shumë nga Kremlini. Zoti Eltsov thotë se studioja e Sputnikut në Beograd është moderne dhe ndodhet mu në qendër të qytetit: Mediat ruse të sponsorizuara nga shteti e arrijnë audiencën e tyre përmes televizionit kabllor dhe satelitor, internetit dhe mediave sociale. Sinjali i rrjetit televiziv RT dërgohet me satelit dhe kabllo te miliona familje në rreth 100 vende. Përveç kanalit ndërkombëtar në gjuhën angleze, RT ka programe në gjuhën arabe dhe spanjolle. Si Sputniku ashtu edhe RT janë akuzuar për praktika joetike. Presidenti francez Emmanuel Macron thotë se ata u përpoqën të ndikojnë në fushatën presidenciale franceze në favor të rivales së tij, Marine le Pen. Por drejtuesit e programeve të Sputnikut thonë se qëllimi i tyre është të ofrojnë pikëpamje dhe informacione që mungojnë në mediat tradicionale: thotë Nixon. RT ka intervistuar presidentin e Sirisë Bashar al-Assad dhe politikanë kritikë ndaj Bashkimit Evropian, si britaniku Nigel Farage. Themeluesi i WikiLeaks Julian Assange ka drejtuar më parë një emision në RT. I ftuari i parë në emisionin e tij ishte udhëheqësi i grupit terrorist Hezbollah të mbështetur nga Irani, Hassan Nasrallah. Të ftuarit dhe programet që janë objekt polemikash duket se po tërheqin një audiencë në rritje në mbarë botën. Eltsov thotë se shumica e njerëzve në këto audienca janë të zhgënjyer nga qeveritë dhe mediat tradicionale në vendet e tyre. Ai thotë se nuk ka asnjë dëm të dëgjosh pikëpamje alternativë, për sa kohë që njerëzit ta dinë se kush i financon këto programe dhe përse.